Høsten 2005 deltok Schola Cantorum i den internasjonale korkonkurransen i Tolosa i Spania, der koret vant samtlige priser. De ble tildelt førstepris innen gruppene polyfoni, folklore, og beste baskiske verk, og endte opp med The Grand Prize – som aldri tidligere har vært vunnet av et norsk kor. Som følge av dette deltok dermed koret som finalist i European Grand Prix i juni 2006.